חשכה

## חשכה - Dark

כאן - ניתן לקרוא על מערכת היחסים בין האור לחשכה.

## היסטוריה

אף אחד לא יודע בדיוק מהי החשכה. במשך זמן רב כל יצור או חפץ שנכנסו לתוכה פשוט מתו/נהרסו. האלקוויד, המינים שהם יצרו והאמפריות שגדלו התרחקו מהחשכה ששלטה במספר יקומים שונים. עם הזמן הצליחו לגדל וירוסים וחיידקים שהצליחו להתקיים בחשכה ותוך זמן קצר (במונחים של היקום) הצליחו לפתח מינים תבוניים שיכולים להתקיים בחשכה. המין התבוני הראשון אשר יכל להתקיים בחשכה בצורה נוחה הוא המין האנושי. ממנו האימפריה קצרה את הנדרש על מנת לאפשר למינים תבוניים אחרים להתקיים בתוך החשכה גם כן. היכולת להתקיים בחשכה הושתלה אל תוך הגנים של בני האדם כך שהיכולת עוברת בתורשה (קיימים בני אדם רבים ללא יכולת זו).

עם חלוף הזמן, בעזרת המינים החיים בתוך החשכה התגלה שניתן להזיז את החשכה ואף לרכז אותה.

יודגש שלמרות שניתן בימינו לעבוד עם החשכה, עדיין אף אחד לא מבין מהי.

## דעות ושמועות על החשכה ומהותה

* רולאק ספיר, משבט טאבני, אחד הראשונים שחזרו מהחשכה בחיים דיווח ואמר "לחשכה יש תבונה. יש לה מקומות שבהם היא מתעבה ואפשר להכנס אליהם. ושם יש הכל. אבל הכל. אם אתה יכול לחשוב על זה, אתה יכול למצוא את זה בתוך החשכה".
* ססאססאז, הששרני שהיה אחראי על הרולאק ועל הטבילה הראשונה המוצלחת בחשכה טוען "אלו האורות שנמצאים בחשכה שמאפשרים הכל. החשכה היא רק הדבק שבין האורות"
* שמועה שרצה בקמאלוט (מערכת השמש) טרם השרפותה "קיימת תבונה עצומה בכוחה ובגודלה שהיא כל החשכה כולה. התבונה הזו, בוסף כל הימים, תשבור את הכלא ותהרוס את היקום!"
* זאפיר גלוק, ראש מכון המחקר לחשכה על מו אמר "החשכה היא כאוס ופרדוקסים. היא האמא שמכילה את האורות ומאפשרת לכולם להתקיים ביחד"
* במסמך העמדה הרישמית של המכון לחקר החשכה על מו נכתב "החשכה היא גורם מכיל. אנו איננו מבינים את מהותה ואת קיומה, אולם אנו יודעים שניתן לפעול עליה. אנו מסוגלים להזיז אותה ממקום למקום. לרכז אותה עד למאד. ניתן לזמן אורות בתוכה. אנו מסוגלים להשתמש בה על מנת לפתח יכולות ותכונות שלא היו קודם ואז להעתיק את היכולות האלו אל מחוץ לחשכה. החשכה היא משאב. בו בזמן החשכה מסוכנת. לפיכך יש לקיים את אוסף האזהרות להלן".
* פרופסור ויטגנשטיין אמר על החשכה "החשכה היא הדבר שעליו אי אפשר לדבר. היא המחשבה שבין המילים."
* נרדול ספאר ספיר, ערפד חשכה שנצוד על ידי המכון נחקר ואמר "זה נכון. יש מקומות יותר מרוכזים של חשכה שאתה יכול להכנס אליהם.ושם יש עולמות שלמים שאתם לא מכירים." בהמשך הוא גם אמר "אני ערפד בדיוק כמו כל ערפד שאתה מכיר. רק הכל אצלי קצר יותר, קרוב יותר. אבל מצד שני עשיר יותר, טעים יותר... הא הא הא!"
* חוקר החשכה ניל היימן טוען שהחשכה היא בעצם ריק אשר שואב כל דבר מסביבו ונותן לו הופעה. אין לחשכה עצמה קיום בזכות עצמה. ההופעות של החשכה הם הופעות של מי שנתן בהם את מחשבותיו. בהתחלה אף אחד לא נתן את מחשבותיו בחשכה ולכן החשכה לא הכילה כלום והרסה הכל. אולם ככל שהתבונות השונות חיו בתוכה ומילאו אותה ביצירתם כך היא נהייתה פחות כאוטית ויותר אוסף המחשבות התבוניות.

## בשיחה עם ג'יני

אדריאן: מה לגבי בני אדם כעוגנים זה תכונה טבעית לכל בני האדם, או שזה בגלל החשכה? או ספציפית לעולם סאבלומינוס?

גיני: האדם משמש כעוגן לחשכה.

לא ברור אם יצרו אותו בכוונה כזה או שהתכוונו רק ליצור גורם שיכול להתקיים בחשכה והתוצר לוואי היה שהוא גם עוגן לחשכה.

באופן שאולי הוא תלוי ואולי לא האדם משמש גם עוגן לאדמות/פיות. זה נשמע קשור, אבל אני לא יודעת אם באמת זה קשור. בכל מקרה בני אדם כעוגנים זו תכונה טיבעית לגזע האנושי. אם אני מבינה נכון, זה נכון כללית לגזע ולא תלוי במיקום.

אדריאן: מי מחליט מי הופך למלכה? האם זה תהליך טבעי או שזה בחירה?

גיני: זה משתנה מעולם לעולם על פי המצב. באופן כללי ניתן להגיד שבאזורים יותר רגועים/נשלטים עם מלכות אדומות/צהובות לרוב ידוע מראש איך יבחר השליט (לעיתים בבחירה, לעיתים במאבק ולעיתים בתהליך אחר). מצד שני מלכה ירוקה כמעט תמיד עולה מהשטח. בתהליך שטיבעי למקום ולא בוחרים בה מראש.